PROJEKTS

ar Ādažu novada domes

xx.xx.2018.lēmumu

SAISTOŠIE NOTEIKUMI

Ādažu novadā

**Decentralizēto kanalizācijas pakalpojumu sniegšanas kārtība Ādažu novadā**

*Izdoti pamatojoties uz Ūdenssaimniecības pakalpojumu likuma 6.panta ceturtās daļas 5.punktu un piekto daļu un Ministru kabineta 2017.gada 27.jūnija noteikumu Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu” 6.punktu*

**I. Vispārīgie jautājumi**

1. Saistošie noteikumi nosaka notekūdeņu apsaimniekošanas prasības nekustamā īpašuma īpašnieka vai valdītāja (turpmāk – Īpašnieks) īpašumā esošajās notekūdeņu kanalizācijas sistēmās (turpmāk – Sistēmas), kas nav pievienotas sabiedrisko ūdenssaimniecības pakalpojumu sniedzēja centralizētajai kanalizācijas sistēmai, un šādu sistēmu reģistrācijas kārtību.
2. Noteikumi ir saistoši visām fiziskām un juridiskām personām Ādažu novada pašvaldības (turpmāk – pašvaldība) administratīvajā teritorijā, kuru īpašumā vai valdījumā ir Sistēmas, izņemot šo noteikumu 6.punktā noteiktos gadījumus.
3. Šo noteikumu prasības neattiecas uz ciemiem, kuri nav noteikti Ādažu novada teritorijas plānojumā.
4. Noteikumos ietvertie termini un jēdzieni lietoti Ūdenssaimniecības pakalpojumu likuma un uz tā pamata izdoto Ministru kabineta noteikumu izpratnē.
5. Sistēmu uzraudzību un kontroli šajos noteikumos noteiktajā kārtībā veic pašvaldības sabiedrisko ūdenssaimniecības pakalpojumu sniedzējs (turpmāk – Pārzinis), kurš atbilstoši noslēgtajam līgumam ar pašvaldības domi (turpmāk – dome) veic Sistēmu reģistra izveidošanu un uzturēšanu, t.sk.:
   1. apkopo informāciju par Sistēmu;
   2. veido, uztur un aktualizē Sistēmu reģistru;
   3. veic Sistēmas kontroli un uzraudzību;
   4. veic notekūdeņu pieņemšanas punktu izbūvi vai ierīkošanu, kā arī to uzturēšanu un apkalpošanu;
   5. slēdz līgumus ar reģistrētām personām kas sniedz decentralizētās kanalizācijas izvešanas pakalpojumus (turpmāk – asenizatori) par notekūdeņu pieņemšanu notekūdeņu attīrīšanas iekārtās.
6. Dome:
   1. pieņem lēmumus par asenizatoru reģistrēšanu un anulē asenizatoru reģistrāciju, ja to darbība neatbilst šo noteikumu prasībām, vai pēc asenizatora iesnieguma;
   2. veido, uztur, aktualizē un publisko asenizatoru reģistru;
   3. savā mājaslapā publicē informāciju par Sistēmu reģistru, kā arī izvieto to domes ēkā.

**II. Sistēmu reģistrācijas kārtība**

1. Īpašnieks, kura īpašumā vai valdījumā esošā Sistēma nav reģistrēta, līdz 2020.gada 1.janvārim iesniedz Pārzinim pirmreizējo Sistēmas reģistrācijas iesniegumu (1.pielikums).
2. Nekustamā īpašuma atsavināšanas gadījumā vai, ja ir notikušas izmaiņas ziņās par Sistēmas ekspluatāciju (pārbūve, īpašumu pieslēgums centralizētajai sadzīves kanalizācijas sistēmai, tās veida maiņa, izmaiņas plānoto notekūdeņu novadīšanas apjomā, izmaiņas deklarēto vai faktiski dzīvojošo personu sastāvā), Īpašnieks, ne vēlāk kā viena mēneša laikā pēc nekustamā īpašuma iegādes vai izmaiņām par Sistēmas ekspluatāciju, iesniedz Pārzinim šo noteikumu 7.punktā minēto iesniegumu.

**III. Īpašnieku pienākumi**

1. Papildus ārējos normatīvajos aktos noteiktām prasībām attiecībā uz Sistēmu, Īpašniekam ir pienākums:
   1. nodrošināt radīto notekūdeņu uzkrāšanu vai attīrīšanu no ekspluatācijā nodotiem objektiem atbilstoši ārējos normatīvajos aktos noteiktām prasībām par piesārņojošo vielu emisiju ūdenī;
   2. vienu reizi gadā vai saskaņā ar iekārtas ražotāja instrukcijā (tehniskajā dokumentācijā) norādīto, nodrošināt notekūdeņu paraugu analīzes veikšanu notekūdeņiem, kurus pēc attīrīšanas paredzēts novadīt vidē, un līdz kārtējā gada 1.martam iesniegt analīžu rezultātus Pārzinim;
   3. apmaksāt Pārziņa izdevumus pēc to faktiskajām izmaksām, saskaņā ar izrakstīto rēķinu par ārkārtas notekūdeņu paraugu analīzes veikšanu, ja vidē novadīto notekūdeņu paraugu analīzē tiek konstatētas vielas, kas pārsniedz pieļaujamo piesārņojošo vielu koncentrāciju vai satur bīstamās vielas;
   4. nodrošināt Pārziņa pilnvarotam pārstāvim piekļuvi Sistēmai, tās tehniskās atbilstības un darbības pārbaudei, kā arī ekspluatācijas prasību ievērošanas kontrolei;
   5. līdz kārtējā gada 1.martam iesniegt Pārzinim informāciju par ūdens patēriņa komercuzskaites mēraparāta rādījumiem par iepriekšējo kalendāro gadu, ja tāds ir uzstādīts un verificēts;
   6. viena mēneša laikā pēc tehniskās apkopes veikšanas iesniegt Pārzinim apkopes veicēja rakstveida apliecinājuma kopiju par veikto Sistēmas tehnisko apkopi, par tās tehnisko stāvokli un turpmākajiem norādījumiem tās ekspluatācijai, ja Īpašumā tiek ekspluatēti šādi Sistēmu veidi:
      1. rūpnieciski izgatavotas notekūdeņu attīrīšanas iekārtas, kas attīrītos notekūdeņus novada vidē, un to kopējā jauda ir mazāka par 5 m3 diennaktī;
      2. septiķis, kas nodrošina notekūdeņu attīrīšanu un atbilstošu novadīšanu vidē;
      3. krājtvertnes, ja to tehniskās apkopes prasības izvirzījis atbilstošs komersants;
   7. pēc pieprasījuma iesniegt Pārzinim decentralizēto kanalizācijas pakalpojumu saņemšanas pierādošas dokumentācijas apliecinātas kopijas. Par dokumentāciju var kalpot līgums par Sistēmās uzkrāto notekūdeņu un nosēdumu nodošanu attīrīšanai vai decentralizēto kanalizācijas pakalpojuma saņemšanas darījuma apliecinošs attaisnojuma dokuments, kurā norādīta pakalpojuma sniegšanas adrese, dati par savākto notekūdeņu daudzumu, pakalpojumu sniegšanas datums un pakalpojumu sniedzēja rekvizīti;
   8. par saviem līdzekļiem nekavējoties likvidēt jebkādus Sistēmas bojājumus un avārijas;
   9. bez saskaņošanas ar būvvaldi neveikt jebkādus Sistēmas pārbūves darbus;
   10. ievērot šajos noteikumos noteikto notekūdeņu un nosēdumu izvešanas biežumu;
   11. nodrošināt, lai notekūdeņi un nosēdumi netiktu novadīti vai pārsūknēti uz lietus kanalizācijas un drenāžas sistēmām, centralizēto sadzīves kanalizācijas sistēmu, novadgrāvjiem un citām šim nolūkam neparedzētām vietām;
   12. objektā, kura būvprojektā saskaņā ar izsniegtu būvatļauju, apstiprinātu paskaidrojuma rakstu vai apliecinājuma karti, ir paredzēta būvdarbu veikšana, t.sk., kanalizācijas tīklu izbūve, līdz objekta nodošanai ekspluatācijā nodrošināt izbūvētajās kanalizācijas sistēmās uzkrāto notekūdeņu un nosēdumu regulāru savākšanu un izvešanu, ja izbūvētās sistēmas tiek lietotas un, ja uz būvdarbu laiku nav noslēgts līgums par pagaidu (pārvietojamo) tualešu apkopi, vai būvdarbu laikā nav iespējams izmantot objektā jau esošu, ekspluatācijā nodotu kanalizācijas sistēmu;
   13. objektā, kurā tiek veikti būvdarbi, līdz būves nodošanai ekspluatācijā, Sistēmu atļauts ekspluatēt pēc tās reģistrācijas Sistēmu reģistrā.

**IV. Notekūdeņu un nosēdumu izvešanas biežums no Sistēmām**

1. Sistēmās uzkrātie notekūdeņi un nosēdumi jāizved uz komunālo notekūdeņu attīrīšanas iekārtām vai uz sabiedrisko ūdenssaimniecības pakalpojumu sniedzēja norādītajām centralizētās kanalizācijas sistēmās speciāli izveidotajām notekūdeņu pieņemšanas vietām.
2. Izvešanas biežums no krājtvertnēm ir nosakāms šādi:
   1. saskaņā ar formulu, ja Īpašumā uzstādīts verificēts ūdens patēriņa mēraparāts (vietējas ūdensapgādes sistēmas lietošanas gadījumā) vai verificēts ūdens patēriņa komercuzskaites mēraparāts (centralizētas ūdensapgādes sistēmas lietošanas gadījumā):

**I = B/A**,kur:

I – decentralizētās kanalizācijas tvertnes izvešanas biežums gadā (reizes), rezultātu noapaļojot ar līdz veseliem skaitļiem. Ja rezultāts ir mazāks par 1, tad noapaļošanu veic līdz veselam skaitlim “1”. Ja rezultāts ir lielāks par 2, tad noapaļošanu veic līdz veseliem skaitļiem uz leju.

B – dati par faktisko ūdens patēriņu saskaņā ar ūdens patēriņa mēraparāta vai ūdens patēriņa komercuzskaites mēraparāta rādījumiem par iepriekšējo kalendāro gadu;

A – decentralizētās kanalizācijas tvertnes tilpums kubikmetros.

* 1. saskaņā ar formulu, ja Īpašumā nav uzstādīts ūdens patēriņa komercuzskaites mēraparāts vai uzstādītais ūdens patēriņa komercuzskaites mēraparāts nav verificēts:

**I = C/A**, kur:

I – decentralizētās kanalizācijas tvertnes izvešanas biežums gadā (reizes), rezultātu noapaļojot ar līdz veseliem skaitļiem. Ja rezultāts ir mazāks par 1, tad noapaļošanu veic līdz veselam skaitlim “1”. Ja rezultāts ir lielāks par 2, tad noapaļošanu veic līdz veseliem skaitļiem uz leju;

C – patērētā ūdens daudzums pēc aprēķina, ko nosaka pēc formulas:

**C = D x 0,065 x 365**, kur:

D – Īpašumā deklarēto personu skaits;

0,065 – ūdens patēriņš kubikmetros diennaktī uz vienu iedzīvotāju;

365 – vidējais dienu skaits gadā;

A – decentralizētās kanalizācijas tvertnes tilpums kubikmetros.

1. Notekūdeņu izvešanas biežumu aprēķina dienā, kad Sistēma tiek iekļauta Sistēmu reģistrā un tiek aktualizēta ne retāk kā reizi trijos gados. Īpašniekam ir tiesības lūgt aprēķina aktualizāciju ātrāk, ja tiek iesniegti dokumenti, kas apliecina faktisko apstākļu izmaiņas un var ietekmēt minimālo notekūdeņu izvešanas biežumu.
2. Faktisko ūdens patēriņu objektā, kurā lieto Sistēmu, nosaka šādi:
   1. ja Īpašnieks izmanto centralizētus ūdensapgādes pakalpojumus, tad novadīto notekūdeņu daudzumu pieņem vienādu ar patērētā ūdens daudzumu, un to izvešanas biežumu nosaka saskaņā ar šo noteikumu 11.1. apakšpunktā noteikto formulu, ietverot faktiskos datus par Īpašumā saņemtiem ūdensapgādes pakalpojumiem, ko fiksē ūdens patēriņa komercuzskaites mēraparāts. Notekūdeņu daudzuma uzskaitē neieskaita izlietoto ūdens daudzumu dārza vai piemājas teritorijas laistīšanai, ja tā apjoms ir noteikts ar šim nolūkam speciāli ierīkotu ūdens mēriekārtu;
   2. ja Īpašnieks izmanto lokālu ūdens iegūšanas iekārtu, tā var tikt aprīkota ar ūdens patēriņa komercuzskaites mēraparātu novadīto notekūdeņu daudzuma noteikšanai, un Sistēmas izvešanas biežumu nosaka, ietverot patēriņa komercuzskaites mēraparāta norādītos faktiskos datus;
   3. ja Īpašnieks izmanto lokālu ūdens iegūšanas iekārtu, kas nav aprīkota ar ūdens patēriņa komercuzskaites mēraparātu, vai arī uzstādītais ūdens patēriņa komercuzskaites mēraparāts nav verificēts, objektā patērētā ūdens daudzumu nosaka atbilstoši šo noteikumu 11.2. apakšpunktam.
3. Minimālais notekūdeņu un nosēdumu izvešanas biežums no septiķiem un krājtvertnēm ir viena reize gadā.
4. Minimālo notekūdeņu un nosēdumu izvešanas biežumu no rūpnieciski izgatavotām attīrīšanas iekārtām, kuras attīrītos notekūdeņus novada vidē un kuru kopējā jauda ir mazāka par 5 m3/diennaktī, nosaka ievērojot iekārtas ražotāja izdoto tehnisko dokumentāciju vai instrukcijas par iekārtu ekspluatāciju, vai atbilstoša komersanta rakstveida atzinumu par iekārtas ekspluatācijas nosacījumiem gadījumos, ja Īpašnieka rīcībā nav sākotnējās iekārtas tehniskās dokumentācijas.

**V. Asenizatoru reģistrācijas kārtība**

1. Asenizatoriem jāiesniedz aizpildīts iesniegums (2.pielikums) pašvaldības Vienotajā valsts un pašvaldību klientu apkalpošanas centrā. Iesniegumu var iesniegt kā elektronisku dokumentu, kas sagatavots ārējos normatīvos aktos noteiktā kārtībā, nosūtot to uz domes oficiālo e-pasta adresi. Iesniegumu uzskata par saņemtu dienā, kad ir iesniegti visi šajos noteikumos norādītie nepieciešamie dokumenti.
2. Iesniedzot iesniegumu, asenizators apliecina, ka:
   1. tas ir tiesīgs veikt kravas autopārvadājumus vai pašpārvadājumus;
   2. tas normatīvajos aktos noteiktajā kārtībā ir reģistrēts Komercreģistrā vai VID kā saimnieciskās darbības veicējs un kā nodokļu maksātājs;
   3. iesnieguma iesniegšanas dienā tam nav nodokļu parādi, t.sk., valsts sociālās apdrošināšanas obligāto iemaksu parādi, kas kopsummā pārsniedz 150 eiro;
   4. tam nav pasludināts maksātnespējas process (izņemot gadījumu, ja maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), vai apturēta tā saimnieciskā darbība vai tas tiek likvidēts;
   5. tam ir spēkā esošs līgums ar notekūdeņu attīrīšanas iekārtu vai specializēto notekūdeņu pieņemšanas vietu īpašnieku, valdītāju vai turētāju.
3. Domes izpilddirektors izskata iesniegumu 15 darba dienu laikā no tā saņemšanas dienas un pieņem lēmumu par asenizatora reģistrēšanu vai atteikumu to reģistrēt Reģistrā. Asenizatoru iekļauj Reģistrā, ja tas ir iesniedzis visus šajos noteikumos noteiktos dokumentus un atbilst šo noteikumu prasībām.
4. Trīs darba dienu laikā pēc lēmuma pieņemšanas par asenizatora reģistrēšanu Reģistrā pašvaldība publicē pašvaldības mājaslapā informāciju par asenizatora reģistrāciju, norādot tā nosaukumu, sniegtos pakalpojumus un kontaktinformāciju.
5. Gadījumā, ja iesnieguma izskatīšanas gaitā konstatēti trūkumi, asenizatoram nosūta informāciju par šiem trūkumiem, norādot termiņu to novēršanai. Ja trūkumi netiek novērsti termiņā, tiek pieņemts lēmums par reģistrēšanas atteikumu, ko kopā ar iesniegumu nosūta asenizatoram.
6. Ja reģistrētā asenizatora darbībās tiek konstatēti normatīvo aktu pārkāpumi ūdenssaimniecības pakalpojumu sniegšanas jomā, domes izpilddirektors pieņem lēmumu par asenizatora izslēgšanu no Reģistra, ko nosūta asenizatoram, kā arī pašvaldība savā mājaslapā dzēš ziņas par asenizatoru. Trīs darba dienu laikā no lēmuma saņemšanas dienas asenizatoram jāsniedz sabiedrisko ūdenssaimniecības pakalpojumu sniedzējam šo noteikumu 25.punktā noteiktā informācija par laika periodu līdz reģistrācijas anulēšanas dienai.
7. Ja asenizators tika izslēgts no Reģistra kravas autopārvadājumu veikšanas licences apturēšanas vai anulēšanas rezultātā, bet kompetenta valsts iestāde, kas izskata jautājumus par kravas autopārvadājumu licenču izsniegšanu, pieņem lēmumu par tās atjaunošanu, asenizators tiek atkārtoti iekļauts Reģistrā.
8. Gadījumā, ja decentralizētos kanalizācijas pakalpojumus nodrošina pašvaldības sabiedrisko ūdenssaimniecības pakalpojumu sniedzējs, tas tiek reģistrēts Reģistrā šajos noteikumos noteiktajā kārtībā.

**VI. Prasību minimums asenizatoram**

1. Decentralizētos kanalizācijas pakalpojumus ir tiesīgs sniegt asenizators, kas šajos noteikumos noteiktā kārtībā ir reģistrēts Reģistrā un atbilst šādām prasībām:
   1. spēj nodrošināt pakalpojumu attaisnojošu dokumentu izsniegšanu Īpašniekiem par tiem sniegtajiem asenizācijas pakalpojumiem;
   2. kura īpašumā vai valdījumā ir vismaz viens lietošanas kārtībā esošs asenizācijas transportlīdzeklis, kas faktiski sniedz asenizācijas pakalpojumus;
   3. ir spēkā esošs rakstveida līgums ar notekūdeņu attīrīšanas iekārtu vai specializēto noliešanas punktu īpašnieku par Sistēmās savākto notekūdeņu vai nosēdumu novadīšanu un attīrīšanu.

**VII. Asenizatoru pienākumi**

1. Asenizatoram ir pienākums:
   1. veikt Sistēmās savākto notekūdeņu, nosēdumu un dūņu apjoma uzskaiti;
   2. veikt nepieciešamos pasākumus, lai Sistēmās savākto notekūdeņu novadīšanas rezultātā nepieļautu bīstamo atkritumu nonākšanu centralizētās kanalizācijas sistēmas tīklos;
   3. līdz kārtējā gada 1.martam iesniegt domei deklarāciju par iepriekšējā saimnieciskajā gadā izvesto notekūdeņu un nosēdumu apjomu pašvaldības administratīvajā teritorijā (3.pielikums).
2. Prasības asenizācijas pakalpojumu sniegšanai, uzskaitei un norēķiniem:
   1. pēc kanalizācijas notekūdeņu savākšanas asenizators atbilstoši spēkā esošiem normatīviem noformē un izsniedz kvīti pakalpojuma saņēmējam. Viens kvīts eksemplāru uzglabā asenizatora lietvedībā ārējos normatīvajos aktos noteiktajā kārtībā;
   2. visus sniegtos asenizācijas pakalpojumus asenizators reģistrē Asenizācijas pakalpojumu reģistrācijas žurnālā (turpmāk – žurnāls), kas tiek sagatavots elektroniski (4.pielikums) un kvītis numurē viena kalendārā gada ietvaros atbilstoši ieraksta kārtas numuram žurnālā;
   3. savāktos kanalizācijas notekūdeņus asenizators nolej tikai pakalpojumu kvītī norādītajā vietā (NAI, KSS vai speciāli izveidotās savākšanas vietās). Noliet notekūdeņus citās vietās kategoriski aizliegts;
   4. ja pakalpojuma sniegšanas laikā ir bijuši starpgadījumi, kas bija par iemeslu pakalpojumu sniegšanas atteikumam vai tā neiespējamībai, asenizators par to veic ierakstu žurnālā;
   5. ja norēķini par asenizācijas pakalpojumiem tiek veikti:
      1. ar pēcapmaksu, asenizators, ne vēlāk kā viena mēneša laikā pēc pakalpojuma sniegšanas izsniedz klientam pakalpojumu rēķinu kopā ar kvīts eksemplāru;
      2. pakalpojuma sniegšanas vietā nekavējoties, skaidrā naudā vai izmantojot norēķinu karti, asenizators izsniedz maksājuma attaisnojuma dokumentu atbilstoši ārējo normatīvo aktu prasībām.

**VIII. Sistēmu kontroles un uzraudzības kārtība**

1. Pārzinim ir tiesības:
   1. pārbaudīt decentralizēto notekūdeņu pakalpojuma saņemšanas apliecinošo attaisnojuma dokumentu esamību, t.sk. objektiem, kuros reģistrēta būvniecība un tā nav pabeigta, t.i., nav noslēgta būvatļauja vai arī tie nav nodoti ekspluatācijā;
   2. informējot Īpašnieku, piekļūt Sistēmai, lai veiktu tās tehniskā nodrošinājuma un apsaimniekošanas prasību izpildes kontroli;
   3. pārbaudīt Sistēmu reģistrā ietvertās informācijas atbilstību un veikt tās precizēšanu, balstoties uz Sistēmu pārbaužu rezultātiem;
   4. pieprasīt atskaites par izvesto notekūdeņu apjomu no asenizatoriem.
2. Ja Pārziņa rīcībā ir patiesas ziņas par Sistēmas apsaimniekošanas prasību neievērošanu, Pārzinim ir tiesības pieprasīt Īpašniekam:
   1. nodrošināt piekļuvi Sistēmai, lai veiktu tās darbības pārbaudi;
   2. veikt Sistēmas ārpuskārtas tehnisko apkopi pie komersanta, kas specializējas šādu darbu izpildē, un iesniegt apliecinājumu par Sistēmas iekārtu tehnisko stāvokli un norādījumus tās turpmākai ekspluatācijai;
   3. veikt Sistēmā uzkrāto notekūdeņu paraugu analīzi;
   4. veikt Sistēmas pārbūvi vai jaunas Sistēmas izbūvi vai iekārtu uzstādīšanu, lai novērstu kaitējumu videi, piestādot Īpašniekam rēķinu par paveiktiem darbiem.
3. Ja persona šo noteikumu 30.punktā norādīto amatpersonu noteiktajā termiņā vai pēc administratīvā soda uzlikšanas par notekūdeņu novadīšanu tam neparedzētās vietās, turpina un nenovērš administratīvo pārkāpumu, Pārzinis ir tiesīgs tamponēt vai likvidēt notekūdeņu izvadus, piestādot rēķinu par paveiktiem darbiem Īpašniekam.

**IX. Noteikumu izpildes kontrole un administratīvā atbildība**

1. Noteikumu izpildi kontrolēt un sagatavot administratīvā pārkāpuma protokolu savas kompetences ietvaros ir tiesīgi:
   1. Pārziņa norīkoti darbinieki – inženieri un tehniķi;
   2. pašvaldības iestādes “Ādažu novada pašvaldības policija” amatpersonas;
   3. Ādažu novada būvvaldes amatpersonas.
2. Administratīvā pārkāpuma protokolus lietās par noteikumu pārkāpumiem izskata un lēmumu pieņem domes Administratīvā komisija.
3. Par šajos noteikumos noteikto prasību neievērošanu izsaka brīdinājumu vai uzliek naudas sodu fiziskām personām līdz 350 euro, bet juridiskām personām līdz 1400 euro. Sods neatbrīvo noteikumu pārkāpēju no pienākuma novērst pārkāpumu, kā arī no pārkāpuma rezultātā nodarīto zaudējumu atlīdzināšanas.

Ādažu novada domes priekšsēdētājs M.Sprindžuks

Ādažu novada domes

2018.gada XX.oktobra saistošo noteikumu Nr.XX

“Decentralizēto kanalizācijas pakalpojumu

sniegšanas un uzskaites kārtība”

1.pielikums

1.Objekta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Objektā deklarēto iedzīvotāju skaits \_\_\_\_\_\_\_\_\_\_

3.Vai objektā ūdensapgādes patēriņa uzskaitei ir uzstādīts ūdens mērītājs?

|  |  |  |  |
| --- | --- | --- | --- |
| ir |  | nav |  |

4. Esošais/prognozējamais ūdens patēriņš mēnesī \_\_\_\_\_\_\_m3

5. Izvedamais notekūdeņu vai nosēdumu un dūņu nogulšņu apjoms mēnesī \_\_\_\_ m3

(krājtvertņu gadījumā esošam vai prognozējamajam ūdens patēriņa apjomam jāsakrīt ar izvedamo notekūdeņu apjomu gadā).

6. Decentralizētās kanalizācijas sistēmas veids:

|  |  |
| --- | --- |
|  | Rūpnieciski izgatavotas notekūdeņu attīrīšanas iekārtas, kuras attīrītos notekūdeņus novada vidē un kopējā jauda ir mazāka par 5 m3/diennaktī; |
|  | Septiķis ar divām vai vairāk kamerām, kur notekūdeņi pēc septiķa vidē tiek novadīti caur speciāli ierīkotu infiltrācijas sistēmu (filtrācijas laukiem, apakšzemes filtrējošām drenām, smilts grants filtriem, filtrācijas grāvjiem vai akām) un kurš izbūvēts, atbilstoši būvniecību regulējošiem normatīvajiem aktiem; |
|  | Notekūdeņu krājtvertne (jebkurš rezervuārs, nosēdaka vai izsmeļamā bedre, pārvietojamā tualete, sausā tualete), kurās uzkrājas neattīrīti notekūdeņi, septisko tvertņu dūņas vai kanalizācijas sistēmu atkritumi. |
|  | Cits \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Norādiet Jūsu īpašumā esošo sistēmas veidu) |

7. Kā īpašumā tiek nodrošināta atbilstoša notekūdeņu apsaimniekošana:

|  |  |
| --- | --- |
|  | Līgums par īpašumā esošo NAI apkalpošanas un ekspluatācijas pasākumu nodrošināšanu un/vai līgums par uzkrāto septisko tvertņu dūņu un/vai kanalizācijas sistēmu tīrīšanas atkritumu izvešanu |
|  | Līgums par uzkrāto notekūdeņu izvešanu |
|  | Pēc vajadzības pasūtu nepieciešamos pakalpojumus komersantiem |
|  | Netiek nodrošināta |

8. Decentralizētās kanalizācijas sistēmā uzkrāto notekūdeņu/nosēdumu šī brīža izvešanas biežums:

|  |  |
| --- | --- |
|  | 1 x mēnesī vai biežāk |
|  | 1 x 2 mēnešos |
|  | 1x ceturksnī |
|  | 1 x gadā un retāk |

9. Decentralizētās kanalizācijas sistēmas tvertnes (bedres) tilpums:

|  |  |
| --- | --- |
|  | < 3m3 |
|  | 3 līdz 5 m3 |
|  | 5 līdz 10 m3 |
|  | > 10 m3 |

10. Cik bieži tiek veikta regulārā apkope lokālajām notekūdeņu attīrīšanas iekārtām:

|  |  |
| --- | --- |
|  | 1 x mēnesī vai biežāk |
|  | 1 x ceturksnī |
|  | 1x gadā |
|  | retāk nekā 1x gadā |

11. Kad veikta iepriekšējā apkope?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(lūdzu norādīt mēnesi un gadu)

12. Vai plānojat pieslēgties centralizētiem notekūdeņu novadīšanas tīkliem?

|  |  |
| --- | --- |
|  | jā (atbildiet uz 12. jautājumu) |
|  | nē |

13. Kad plānojat pieslēgties centralizētiem notekūdeņu novadīšanas tīkliem?

|  |  |
| --- | --- |
|  | 2018. gada laikā |
|  | 2019. gada laikā |
|  | 2020. gada laikā |
|  | pēc 2020. gada |

Datums \_\_\_\_\_\_\_\_\_\_\_\_\_\_\_\_\_\_

Objekta īpašnieka vārds, uzvārds, paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ādažu novada domes

2018.gada XX.oktobra saistošo noteikumu Nr.XX

“Decentralizēto kanalizācijas pakalpojumu

sniegšanas un uzskaites kārtība”

2.pielikums

**Reģistrācijas iesniegums**

**asenizācijas pakalpojumu sniegšanai Ādažu novada pašvaldības teritorijā**

20\_\_.gada \_\_\_\_\_\_. \_\_\_\_\_\_\_\_

Pamatojoties uz Ministru kabineta 2017. gada 27. jūnija noteikumiem Nr. 384 “Noteikumi par decentralizēto kanalizācijas sistēmu apsaimniekošanu un reģistrēšanu” un Ādažu novada domes saistošajiem noteikumiem Nr.XX lūdzu reģistrēt kā decentralizēto kanalizācijas pakalpojumu sniedzēju Ādažu novada administratīvajā teritorijā:

|  |  |  |  |  |  |
| --- | --- | --- | --- | --- | --- |
| 1. Nosaukums - juridiskajai personai vai vārds, uzvārds – fiziskajai personai | | |  | | |
| 1. Reģistrācijas numurs – juridiskajai personai vai fiziskajai personai – personas kods | | | |  | |
| 1. Tālr. Nr. |  | | | | |
| 1. E-pasts |  | | | | |
| 1. Pieteicēja īpašumā vai valdījumā esošie asenizācijas transportlīdzekļi:  |  |  |  | | --- | --- | --- | | Marka | Transportlīdzekļa reģistrācijas Nr. | Mucas tilpums (m³) | |  |  |  | |  |  |  | |  |  |  | | | | | | |
| 1. Asenizācijas pakalpojumu cenas (eiro): | | | | | |
| Maksa par 1 tvertni | | Maksa par km | | | Citas cenas sastāvdaļas |
|  | |  | | |  |
| 1. Plānotās notekūdeņu noliešanas vietas: | | | | | |
|  | | | | | |
|  | | | | | |

1. Iesniegumam pievienotas šādas, pilnvarotās personas apliecinātas, dokumentu kopijas:
   1. Līguma kopija ar \_\_\_\_\_\_\_\_\_\_ pašvaldības administratīvajā teritorijā esošo notekūdeņu attīrīšanas iekārtu (NAI) vai specializēto noliešanas punktu īpašnieku;
   2. Transportlīdzekļu nomas līguma kopija, ja iesnieguma iesniedzējs nav īpašnieks, vai nav minēts kā turētājs transportlīdzekļa reģistrācijas apliecībā.
2. Apliecinu, ka šajā iesniegumā sniegtā informācija ir precīza un patiesa.

Atbildīgās personas paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ādažu novada domes

2018.gada XX.oktobra saistošo noteikumu Nr.XX

“Decentralizēto kanalizācijas pakalpojumu

sniegšanas un uzskaites kārtība”

3.pielikums

**Asenizatora deklarācija par \_\_\_\_\_\_\_\_\_ gadā izvesto**

**notekūdeņu un nosēdumu apjomu**

|  |  |  |  |  |  |  |
| --- | --- | --- | --- | --- | --- | --- |
| N.p.k. | Objekta adrese | Transp. reģ. Nr. | Cisternas reģ. Nr. | Izvešanas  reizes gadā | Izvestie m3 | Kam nodoti  notekūdeņi |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Datums \_\_\_\_\_\_\_\_\_\_\_\_\_\_\_\_\_\_\_

Asenizatora nosaukums vai vārds, uzvārds, paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ādažu novada domes

2018.gada XX.oktobra saistošo noteikumu Nr.XX

“Decentralizēto kanalizācijas pakalpojumu

sniegšanas un uzskaites kārtība”

4.pielikums

**Asenizācijas pakalpojumu reģistrācijas žurnāls**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  |  | |  | |  |  |  | |  | |  | |
| Pakalpojumu sniedzējs \_\_\_\_\_\_\_\_\_\_\_\_\_\_\_\_\_\_\_ | | | | | | |  | Pakalpojuma sniegšanas gads \_\_\_\_\_\_\_\_\_\_\_\_\_ | | | | | | |
|  | |  |  | |  | |  |
| **Pakalpojuma pieteikums** | | | | **Pakalpojuma izpilde** | | | | | | | | **Piezīmes** | |
| **N.p.k.** | **Klienta adrese** | | | **Savākto notekūdeņu daudzums (m³)** | | **Pakalpojuma sniegšanas datums, laiks** | | | | **Asenizācijas noliešanas vieta** | |
| 1 | 2 | | | 3 | | 4 | | | | 5 | | 6 | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  |  | | |  | |  | | | |  | |  | |
|  | Kopā | | |  | | x | | | | x | | x | |